CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5435)
  + [Valencià](/va/acuerdo/5435)






Selector de idioma

Leer

* [Español](/es/acuerdo/5435)
* [Valencià](/va/acuerdo/5435)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020[Butlletí Oficial Universitat d'Alacant](/ca/Publicacion)
=============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020

Data d'aprovació
:   23/09/2019

Data de publicació
:   23/09/2019

Òrgan competent
:   Vicerectora d'Estudiants i Ocupació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5435.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5435)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5435)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020&url=https://www.boua.ua.es/va/acuerdo/5435)

**Títol:** CONVOCATÒRIA DE LA UNIVERSITAT D'ALACANT D'AJUDES PER A LA COL·LABORACIÓ AMB EL MUSEU DE LA UNIVERSITAT D'ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020

**Secció:** CONVOCATÒRIES I CONCURSOS

**Òrgan:** Vicerectora d'Estudiants i Ocupació

**Data d'aprovació:** dilluns, 23 de setembre de 2019

CONVOCATÒRIA DE LA UNIVERSITAT D’ALACANT D’AJUDES PER A LA COL·LABORACIÓ AMB EL MUSEU DE LA UNIVERSITAT D’ALACANT EN LA DIFUSIÓ DE LES EXPOSICIONS DURANT EL CURS ACADÈMIC 2019/2020

BASES

PREÀMBUL

Un dels objectius fonamentals de la formació universitària és garantir l'ocupabilitat dels titulats i de les titulades; per això la Universitat d'Alacant treballa en eixa direcció, des de les aules, amb plans d'estudi ben estructurats, actualitzats i utilitzant metodologies docents adequades. També es pot reforçar l'adquisició de competències que incidisquen positivament en la millora de l'ocupabilitat i oferir activitats de formació complementària en les quals l’alumnat puga posar en pràctica un altre tipus de competències molt valorades pels ocupadors i les ocupadores.

L'adquisició d'aquestes competències transversals necessàries avui dia per a la inserció laboral en la majoria de les professions es treballen dins dels plans d'estudi, però quin dubte cap que es reforça amb la participació en activitats formatives fora de les aules, com les que es proposen en les beques de col·laboració.

Les competències transversals (adaptació, treball en equip, resolució, aprenentatge continu, comunicació…) són eines que propicien la millora de l'ocupabilitat i optimitzen la formació de l'alumnat i es poden adquirir gràcies a la participació en tasques formatives i en activitats pràctiques complementàries als estudis.

Per tot això, la Universitat d'Alacant, a través del Vicerectorat d'Estudiants i Ocupació, convoca beques de col·laboració amb departaments, centres, serveis i vicerectorats durant el curs acadèmic 2019/2020. Aquestes beques estan destinades a l'alumnat d'aquesta universitat en règim de compatibilitat amb els estudis universitaris i com a complement a aquests per a ampliar les competències transversals, augmentar les seues capacitats i, per tant, les seues aptituds, fet que en potencia l’ocupabilitat.

Tot l'alumnat que participe en el programa rebrà la formació específica necessària per a desenvolupar la tasca encomanada i comptarà amb un tutor o una tutora a qui haurà de presentar una memòria en acabar el període de la beca. Una vegada avaluat, l'alumnat rebrà un certificat acreditatiu de la tasca realitzada.

Es tracta d'un complement no reglat de formació transversal destinat a l’alumnat de la UA per a prestar suport en les activitats que els diferents departaments, centres, serveis i vicerectorats desenvolupen al llarg del curs acadèmic.

1.OBJECTE

Es tracta d'un complement no reglat de formació que té per objecte donar a conèixer el Museu de la Universitat d'Alacant i la seua programació expositiva.

L'alumnat seleccionat exercirà tasques d'acompanyament i guia dels grups de visitants, suport en tallers didàctics i altres activitats relacionades amb la programació del Museu durant el curs 2019/2020 i, si escau, fins que siga resolta una nova convocatòria.

2. REQUISITS

Estar matriculat o matriculada en la Universitat d'Alacant durant el curs 2019/2020 en estudis de grau o màster universitari de caràcter oficial.

La persona sol·licitant, una vegada haja sigut seleccionada, haurà d'acreditar que ha fet efectiva la matrícula en el curs acadèmic 2019/2020 en qualsevol de les titulacions abans esmentades. En cas de no fer efectiva la matrícula en el curs 2019/2020, el nomenament serà revocat.

L'adjudicació definitiva de les beques estarà condicionada a l'assistència a un curs de formació obligatori relacionat amb les tasques que cal realitzar. La data definitiva d'aquesta formació serà comunicada i serà publicada al costat de la llista definitiva de persones aspirants admeses i excloses en la convocatòria.

Atesa la renovació periòdica de les exposicions del Museu, es facilitarà a les persones integrants de la borsa definitiva una formació contínua de les diferents exposicions sobre les quals versaran les activitats. Aquesta formació serà també d'obligada assistència en horari i forma, adaptada a la disponibilitat del personal de l'Àrea Didàctica del Museu i dels becaris i les becàries.

3. JORNADA

L'activitat principal del programa es desenvoluparà de forma habitual els diumenges dins del curs acadèmic 2019/2020, d'octubre a juny, i en funció de les necessitats. Les persones integrants de la borsa també podran participar en qualsevol altra activitat que forme part de la programació del Museu i que precise suport.

4. DOTACIÓ

La quantitat que resulte del total de dies en què es preste la col·laboració a raó de 12 € bruts per hora.

5. DURADA DE LES BEQUES

El curs acadèmic 2019/2020 i, si escau, fins que es resolga una nova convocatòria.

6. SISTEMA DE SELECCIÓ

Per a l'adjudicació de les beques, es tindrà en compte el següent:

a) Per part de la comissió encarregada de resoldre, composta segons es detalla en l'annex I, es valoraran els mèrits aportats pel personal aspirant, d'acord amb el barem que apareix en l'annex II. Només podran ser considerats aquells mèrits obtinguts fins a la data en què acabe el termini de presentació d'instàncies i degudament justificats.

Passaran a la fase d'entrevista les persones que hagen obtingut una puntuació superior o igual a 5 punts.

La borsa estarà integrada per les 5 persones que hagen obtingut les millors puntuacions, una vegada passades les entrevistes, i els següents 5 aspirants quedaran en la reserva.

b) Les persones incloses en la llista definitiva d'aspirants admesos en el procediment assistiran obligatòriament al curs de formació. La data, el lloc i l’horari d’aquest curs serà anunciat amb la publicació de la llista.

c) El dia de la celebració del curs es lliuraran a les persones assistents els impresos necessaris per als pagaments de la beca i l'alta en la Seguretat Social, que seran emplenats i lliurats en el moment.

La falta d'assistència al curs o de presentació de la documentació indicada en l'apartat c implicarà la no concessió de la beca.

També les persones assistents hauran de presentar la documentació següent el mateix dia del curs:

- Fotocòpia de la targeta de la Seguretat Social (en la qual l'estudiant aparega com a titular).

- Fotocòpia de les dades d'identificació del compte bancari en el qual se li realitzarà el pagament (l'estudiant n’ha de ser titular i ha de constar l'IBAN).

7. PRESENTACIÓ DE SOL·LICITUDS

El formulari d'inscripció es pot trobar en les pàgines web següents, on a més es publicaran successives resolucions, com també la informació d'altres actes que requerisquen publicació i que es deriven d’aquesta convocatòria, i la resta d'informació i annexos:

<https://web.ua.es/es/vr-estudiants/becas-colaboracion/becas-colaboracion.html>

<http://www.mua.ua.es/>

<https://web.ua.es/es/vr-cultura/>

La sol·licitud haurà d'estar acompanyada de la documentació acreditativa dels mèrits enumerats en el barem (annex II)

El correu de resposta a la inscripció telemàtica actuarà com a resguard d'inscripció.

Els documents originals de la documentació presentada podran ser requerits per a l’acarament en qualsevol moment.

8. TERMINIS, TRÀMITS I NOTIFICACIONS A LES PERSONES ASPIRANTS

- Presentació de sol·licituds 25/09 a 1/10

- Publicació puntuacions provisionals 4/10

- Presentació de reclamacions a puntuacions provisionals 7 a 10/10

- Publicació puntuacions definitives i relació de

candidats i candidates que han de fer l'entrevista. 14/10

- Realització de les entrevistes a candidats i candidates 18/10

- Publicació de puntuacions de l'entrevista i de la llista

de persones que passen a formar part de la borsa 21/10

- Reunions formatives amb persones seleccionades 25/10

Més informació en el Museu de la Universitat d'Alacant en horari de dilluns a divendres, de 9 a 14 hores, telèfon 193 43 37 59 o correus electrònics [bpzueup@vj.pd](mailto:xgmguge@op.ak)

o

[tqhhrrwq.betcwew@gk.ug](mailto:scubyxoz.bopuczl@fa.wa)

10. MARC LEGAL I PRESSUPOSTARI

La dotació econòmica per a aquesta convocatòria es troba consignada en el centre de despesa del Servei de Cultura 52004B0001. L'execució d'aquesta dotació està supeditada a la disponibilitat de liquiditat de la UA.

En el cas que siga un centre o departament de la Universitat qui sol·licite la col·laboració de becàries o becaris en suport de l'activitat que organitze, la despesa es realitzarà des d'una clau orgànica del capítol 4 del seu centre de despesa.

La subvenció assignada a cada ajuda s'ajustarà a allò que estableix la Llei 38/2003, de 17 de novembre, general de subvencions; les regulacions, requisits i termes establits per les normes de funcionament intern de la UA i allò que aquesta convocatòria estableix.

Aquesta beca està subjecta a l'Impost sobre la renda de les persones físiques (IRPF). D’acord amb allò estableix l'art. 1 del Reial decret 1493/2011, es tramitarà la inclusió d'aquest personal en el règim general de la Seguretat Social.

11. PROTECCIÓ DE DADES DE CARÀCTER PERSONAL

D’acord amb allò que estableix la legislació vigent en matèria de protecció de dades, se li comunica que la Universitat d'Alacant tractarà les dades aportades en aquesta sol·licitud, com també els continguts en la documentació que l'acompanya, amb la finalitat de gestionar la participació en la convocatòria com a aspirant a la beca de col·laboració. La legitimació d'aquest tractament es basa en el consentiment de la persona interessada. En el cas de ser seleccionat/da i de formalitzar la col·laboració amb la Universitat, les dades podran ser cedides a altres entitats per a l'organització d'esdeveniments relacionats amb la beca. L’informem que pot exercir els seus drets pel que fa al tractament de les dades personals d'accés, rectificació i supressió, entre d’altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica ([https://seuelectronica.ua.es](https://seuelectronica.ua.es/)).

Pot consultar la informació addicional i detallada sobre protecció de dades, els seus drets i la política de privadesa de la Universitat d'Alacant en l’enllaç següent: <https://seuelectronica.ua.es/es/privacidad.html>

12. RECURSOS

Contra la convocatòria, les bases i els actes administratius que se’n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, d’acord amb allò que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d’aquesta davant el rector, d’acord amb allò que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot açò sense perjudici que s'utilitze qualsevol altra via que es considere oportuna.

Davant les actuacions de la comissió de valoració podrà interposar-se recurs d'alçada previst en l'article 122 de la Llei 39/2015, d'1 d'octubre, del procediment administratiu comú de les administracions públiques en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre’l.

Alacant, a 23 de setembre del 2019

La vicerectora d'Estudiants i Ocupació

Nuria Grané Teruel

ANEX I

COMPOSICIÓ DE LA COMISSIÓ

CONVOCATÒRIA D’AJUDES PER A LA COL·LABORACIÓ AMB EL

MUSEU DE LA UNIVERSITAT D’ALACANT

CURS 2019/2020

President. Faust Ripoll Doménech, Director del Servei de Cultura de la Universitat d’Alacant o persona en qui delegue.

Secretaria. Virginia Carrión Carrasco. Tècnica del Servei de Cultura de la Universitat d’Alacant

Vocals.

- David Alpañez Serrano, Tècnic del Museu de la Universitat d’Alacant.

- Remedios Navarro Mondéjar, Tècnica del Museu de la Universitat d’Alacant.

- Mariola Molina Vila. Directora del Secretariat d’Accés i Orientació Universitaria de la Universitat d’Alacant.

ANEX II

BAREM

CONVOCATÒRIA D’AJUDES PER A LA COL·LABORACIÓ AMB EL

MUSEU DE LA UNIVERSITAT D’ALACANT

CURS 2019/2020

Experiència. Màxim de 2 punts. Es valorarà la realització de tasques i activitats

relacionades amb el perfil y objecte de la convocatòria. Aquesta experiència es podrà acreditar:

- Mitjançant relació contractual laboral.

- Mitjançant curriculum

Formació en matèries relacionades amb l’objecte de la convocatòria. Màxim de 5 punts. Història, Història de l’Art, Humanitats, Turisme, Animació, …

Coneixement d’idioma estranger. Màxim 1 punt. Es valorarà fins a un màxim d’un punt cursos d’idiomes degudament acreditats per Centres i Organismes Oficials i certificacions oficials.

Coneixement de valencià. Màxim 2 punts. Es valorarà fins a un màxim de dos punts els coneixements de valencià degudament acreditats mitjançant certificació expedida per la Junta Qualificadora de coneixements de valencià o per les Universitats de l’àmbit lingüístic català, o convalidades o equiparades per la normativa vigent o per acords específics.





[Carretera Sant Vicent del Raspeig s/n  
03967 Sant Vicent del Raspeig - Alacant  
 Tel. 49 577 8118 - Fax 09 466 8271](https://www.google.es/maps/@13.720172,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12973&trk=tyah&trkInfo=tarId%1L2029683150698%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)